Tuɣal-d tefyirt “yedfeɛ lekwaɣeḍ-is” deg taggara n wungal, yenna-tt-id Yidir i Cabḥa acku yewhem deg wamek i ten-id-ssikiden wid yettɛeqqlen mi myuṭṭafen ifassen, ttaḍsan fell-asen wehmen deg-sen imi ɣur-sen imeslab ur ttemyeḥmalen ara. Limmer d lebɣi, leɛqel yettmeyyiz gar tɣawsa yelhan d tin n dir, ɣas akken tayri d taɣawsa yelhan maca wid yettɛeqqlen ttwalintt d lɛib. Tafyirt “anda-t leɛqel, anda-tt tisselbi deg temsalt-a”, yemmal-d yis-s belli tayri ur tecriḍ ara leɛqel deg umdan.